**Сманова А.Б.**

з.ғ.к., мемлекет және құқық

теориясы мен тарихы, конституциялық және әкімшілік құқық кафедрасы доценті

**Оспанова Д.А.**

з.ғ.к., мемлекет және құқық

теориясы мен тарихы, конституциялық және әкімшілік құқық кафедрасы аға оқытушысы

**Сапалы басқару жүйесін ұйымдастырудың инновациялық үрдісі**

Халықаралық стандарттауды ұйымдастыру талаптарына сай, сапалы басқару дегеніміз басшылық пен сапаны қолдап ұйытқы жасайтын ұйымның басқарылуы болып саналады.

Білім беру саласында сапалы басқару жүйесін қалыптастыру қазіргі таңда кең жайылып қолданылып жатқан үрдіс. Ұлттық сананы қалыптастыру мен дамытудың мәдени-этностық тілдік мүдделерді қанағаттандырудың, мемлекетіміздің стратегиялық дамуындағы негізгі мәселелердің бірі – жаңа білім кеңістігін құрудың бірден-бір құралы. Әрбір мемлекеттің болашағы ол сапалы мамандардың білім ұяларынан жетіліп шығуымен шыңдалады.

Тәуелсіз мемлекетімізге ие болып, тізгінін ұстар мамандарды – бәсекеге қабілетті кәсіби білікті маман ретінде ғана емес, кәсіби құзырлы маман ретінде дайындау негізгі міндетіміз.

Білім беру сапасын басқаруды ұйымдастыра білу нәтижесінде қоғамдағы білім беру үрдісінің жағдайын, нәтижесін, сондай – ақ жеке тұлғаның кәсіптілігінің қалыптасуын және даму болашағының қажеттілігін анықтайтын әлеуметтік категория [1]. Сапалы басқару жүйесі білім беру ұйымдарындағы жастарды оқыту мен тәрбиелеу қызметтерінің әр түрлі көрсеткіштерінің жиынтығын, яғни білім беру мазмұнын, оқыту формасы мен әдістерін, материалдық – техникалық базалары, т.б. бойынша анықталады

Сапалы басқару өзіндік сапаны жоспарлауды, сапамен басқаруды, сапаны қамтамасыз етуді және жетістікке кенелуден тұрады.

Адам баласы тек білім арқылы ғана дүниені таниды, табиғаттың құпия сырларын дамытады, техниканы өрістетеді, қоғамды ілгері бастырады. Білім арқылы өткен тарихын таниды, оған тағылым алады және болашағын болжап, келешекке бағыт белгілейді. «Бұлақ көрсең көзін аш» - деп дана халқымыз айтқандай осы жастардың көзін ашып, білімін, өмірге көз қарасын дамытып, өмірде өз орнын табуға қатысатын адамдардың бірі ол өнегелі тәлімгер. Осы ғажап жанды адамдардың басын қосып, студенттерге білім беру, одан парасатты, білімді адам шығаруды тілейтін адамдардың арманын жүзеге асыруға көмектесетін – білім ордалары. Сапалы басқару жүйесі басқару мен бақылаудың, дамытудың инновациялық үрдісі. Оның негізгі бағыттары өндірісті әлеуметтік, саяси және рухани процестерді басқарудың жалпы ұстанымдарын, әдістерін белгілейді.

Сапалы басқару жүйесі арқылы білім мен тәрбие беру үрдісінің сапасын тиімді қалыптастыруға, бәсекеге қабілетті мамандар даярлау үшін инновациялық орта жасауға, әлеуметтік – серіктестікті дамытуға, педагогикалық ұжымды шығармашылық ұжым етіп біріктіруге оқу орнының тұрақты дамуын қамтамасыз етеді.

Қазақстан Республикасының елбасы Н.Ә. Назарбаевтың «Сапалы білім беру Қазақстанның ин­дустрияландырылуының және ин­но­ва­циялық дамуының негізіне айналуы тиіс» [2] – деген пікірін басшылыққа ала отырып, заман талабына сай жұмыс жасап, нарық талабынан сырт қалмау үшін әл-Фараби атындағы Қазақ ұлттық университетінің ұжымы өз тарапынан білім беру жүйесінде Халықаралық стандарт білім беру классификациясына сәйкес ұйымдастыруда.

Халықаралық стандарт білім беру классификациясына сәйкес «білім беру» терминін білім алу барысында мақсатты және жүйелі қызмет деп түсінуге болады.

Мемлекет басшысы Қазақстан халқына жыл сайынғы жолдауында отандық білім жүйесін бәсекеге бейімдеп құру жөніндегі нақты тапсырма береді, ұлттың өресі білім нәрімен сусындағанда ғана өсетінін, білім сапасын халықаралық дәрежеге көтеру мен әлемдік білім тайталасында дамыған мемлекеттермен деңгейлес болу мәселесін тоқталып кеткен.

Білім берудің болашағын дамыту үшін бюджет қаражатын барынша жұмылдыру мақсатындағы тиісті институтционалдық қолдауды қамтамасыз ету қажеттілгі туындап шыңға шығуды.

Білім беру саласының қызметкерлерін қайта даярлау мен біліктілігін арттыру жүйесінің оқу бағдарламалары уақыт талабына жауап беру үшін мемлекеттік органдардың тарапнынан қолдау қажет.

Елдің жетекші университеттерінде ғылыми және инжинерлік зерттеулер жүргізуге арналған мемлекеттік тапсырысты орналастырудың нақты жағадайы қазіргі таңда қабылданған нормативтік-құқықтық актілер аясында тапсырыс төңірегінде болып тұр, сондықтан да университеттер мен ғылыми зерттеу институттарының мемлекеттік бюджет қаражатынан бөлінетін зерттеушілік гранттар мен кредитттерді алуына салауатты бәсекені дамыту үшін жағдай жасалуда [3].

Қазiргi кезде әлемдiк ка­уымдастық Қазақстанды нарықтық экономика елi ретінде танып отыр. Тәуелсiздiк алған қысқа тарихи кезең ішінде Қазақстан экономикада сiлкiнiс жасады, әлемдiк өркениетпен ықпалдасуда, жаңа прогресшіл технологияларды пайдалануда.Елдің әлеуметтiк экономи­калық даму перспективалары айкындалған.

Сапалы басқару жүйесі жоспарлауға сапа саласындағы сапа саясаты мен мақсаттары жасалынып, төмендегі басым-бағыттармен жұмыс жасауда:

-заңнамалық талаптар мен жалпы белгіленген стандарттар негізінде білім беру қызметі сапасының менеджменті жүйесін қалыптастыру;

- кадрлық потенциалын дамыту;

-қазіргі ақпараттық технологияларды пайдаланып, кадрларды дайындау сапасының мониторингісі жүйесін дамыту;

-жауапкершілігі зор, азаматтық сана-сезімі қалыптасқан, өмір бойы үздіксіз білім алу қажеттілігін түсінген жеке тұлғаның өз шығармашылығын жүзеге асыруына мүмкіндік беретін академиялық ортаны дамыту;

- персоналының қоғам және мемлекет үміті мен талаптарын есепке ала отырып, білім беру мен тәрбие үрдісін үнемі жетілдіру;

-білім беру қызметтерінің аймақтық, ұлттық және халықаралық нарығында бәсекелестігін арттыру;

- материалдық-техникалық базасын нығайту.

Білім берудің жоғарғы сапасы төмендегі принциптер негізінде іске асырылуда:

-білім алушының фундаменталды даярлығы мен үйлесімді дамуы;

-оқу үрдісі мен заманауи ғылыми зерттеулердің кіріктірілуі;

-еңбек нарығының ағымдық және перспективалық қажеттіліктерін бағдарлау;

-ғылыми-педагогикалық кадрлардың жоғары кәсіби деңгейі;

-білім беру қызметі сапасының мәселелерін шешуге жүйелі қадам;

-ынтымақтастық, ашықтық және іскер әріптестердің жоғары сенімін қамтамасыз ету;

-барлық жұмыс топтарының жетекшілері СМЖ талаптарына сәйкес құжаттармен жұмысты жетілдіруде.

Білім берудің әр түрлі деңгейлері үшін бағдарламаның үйлесімділігін қамтамасыз ету арқылы білім берудің мазмұнын жаңарту маңызды болып табылады. Оның үстіне он жыл ішінде оқу процесін ұйымдастыруды қатаң стандарттаудан ұдайы жетілдіруге бағдарланған, ақылға қонымды шекте реттеліп отырған нысанға көшіруді жүзеге асыру күтіп тұр. Жаңарудың әрбір кезеңіне жеткілікті ресурстық қамтамасыз етумен қолдау көрсетілуге тиіс.

Пайдаланылған әдебиеттер тізімі:

1. Концепция развития систем менеджмента в Республике Казахстан до 2015 года. – Астана, 2008.
2. "Болашақтың іргесін бірге қалаймыз!" - Қазақстан Республикасының Президенті Н.Ә.Назарбаевтың Қазақстан халқына Жолдауы 2011. «Егемен Қазақстан» газеті, 2011 жылғы 29 қаңтар.
3. Минажева Г.С. Разработка, внедрение и совершенствование системы менеджмента качества в высших учебных заведениях Казахстана: научно-практическое издание. – Алматы: Қазақ университеті, 2009. – 111 с.